tartuNLP/wikipedia-smugri-20251201 huggingface dataset:
Eesti sammaltaimede süstemaatiline nimestik

Eesti sammaltaimede süstemaatiline nimestik leotleb liigid, mis kuuluavad sammaltaimede ("Bryophyta") hulka.
Viited.
[[Kategooria:Eesti eluslooduse liiginimestikud]]
[[Kategooria:Eesti samblad| ]]
Buenos Airese ülikool

Buenos Airese ülikool (hispaania keeles "Universidad de Buenos Aires") on ülikool Argentinas Buenos Aireses; ühtlasi Argentina suurim ülikool.
Ülikool asutati 1821 ja on vanuselt teine ülikool Argentinas.
Ülikoolis õpib üle 328 000 üliõpilase (2012).
QS World University Rankings asetas Buenos Airese Ülikooli 2021. aastal maailma ülikoolide seas 66. kohale. Academic Ranking of World Universities edetabelis oli ülikool 201.–300. Mõlemas edetabelis oli see Argentina ülikoolidest parim.
Tuntud vilistlasi.
Nobeli auhinna on saanud neli ülikooli vilistlast või õppejõudu:
Buenos Airese ülikooli vilistlaste seast on välja kasvanud 17 Argentina presidenti. Praegune president Alberto Fernández, kes lõpetas ülikooli 1983. aastal, õppis seal õigusteadust. Ernesto Guevara lõpetas 1953. aastal Buenos Airese ülikooli meditsiini alal.
San Martíni ülikool

San Martini Riiklik Ülikool (hispaania keeles "Universidad Nacional de General San Martín") on ülikool Argentinas San Martíni linnas.
Ülikool on asutatud 1992. aastal.
Ülikoolis õpib üle 16 000 üliõpilase.
Anthony Lozano

Anthony Rubén Lozano Colón (sündinud 25. aprillil 1993 Yoros) on Hondurase jalgpallur, kes mängib ründajana Hispaania kõrgliigaklubis Almería ja Hondurase jalgpallikoondises.
Ta alustas klubikarjääri 2009. aastal Hondurase klubis Olimpia. 2011. aastal liitus ta Hispaania klubiga Valencia, kuid ta suundus Valenciast kohe laenule Hispaania esiliiga klubisse Alcoyano. Hooajal 2012/2013 mängis ta Valencia duubelmeeskonnas koosseisus Hispaania tugevuselt kolmandas liigas. Aastatel 2013–2015 mängis ta taas Olimpias. Seejärel naasis Lozano Hispaaniasse, mängides Hispaania esiliigas kaks hooaega Tenerife meeskonnas ja hooajal 2017/2018 Barcelona duubelmeeskonnas. 2018. aasta jaanuaris liitus ta Hispaania kõrgliigas mänginud Gironaga. Esimese värava Hispaania kõrgliigas lõi ta 3. märtsil 2018 mängus Villarreali vastu. 2019. aasta septembris suundus ta Gironast laenule Cádizi, kellega sõlmis järgmise aasta juulis püsiva kolmeaastase lepingu.
2023. aasta juulis sõlmis ta kolmeaastase lepingu Hispaania kõrgliigaklubiga Getafe. Vähese mänguaja tõttu läks ta 2024. aasta veebruaris laenule samasse liigasse kuuluvasse klubisse Almería.
Debüüdi Hondurase jalgpallikoondises tegi Lozano 2011. aasta augustis sõprusmängus Venezuela vastu. Koondisekarjääri esimese värava lõi ta 13. septembril 2014 Copa Centroamericana mängus Nicaragua vastu. Ta on kuulunud Hondurase koondisse alates 2015. aastast kolmel CONCACAF Gold Cupi turniiril. Lisaks on ta kuulunud 2012. ja 2016. aasta suveolümpiamängude jalgpalliturniiril Hondurase olümpiameeskonda.
Riiklik Tehnikaülikool

Argentina Riiklik Tehnikaülikool (hispaania keeles "Universidad Tecnológica Nacional") on tehnikaülikool Hispaanias Buenos Aireses.
Ülikool asutati 1959.
Ülikoolis õpib üle 70 000 üliõpilase.
Rosario Riiklik Ülikool

Rosario Riiklik Ülikool (hispaania keeles "Universidad Nacional de Rosario") on ülikool Argentinas Rosarios.
Ülikool asutati 1968.
Ülikoolis õpib üle 75 000 üliõpilase.
Salvadori Ülikool

Salvadori ülikool (hispaania keeles "Universidad del Salvador") on eraülikool Argentinas Buenos Aireses.
Ülikool asutati 1959.
Ülikoolis õpib üle 28 000 üliõpilase.
Rooma La Sapienza Ülikool

Rooma Sapienza ülikool (ka La Sapienza ülikool; itaaia keeles "Università degli Studi di Roma La Sapienza") on ülikool Itaalias Roomas.
Ülikool asutati 1303.
Ülikoolis õpib üle 111 000 üliõpilase (2016).
Lateraani Paavstlik Ülikool

Lateraani Paavstlik Ülikool (ladina keeles "Pontificia Universitas Lateranensis") on ülikool Itaalias Roomas.
Ülikool asutati 1773.
Ülikoolis õpib üle 2500 üliõpilase (2004. aasta seisuga).
Milano ülikool

Milano ülikool (itaalia keeles "Universita degli Studi di Milano") on ülikool Itaalias Milanos.
Ülikool asutati 1924.
Ülikoolis õpib üle 66 000 üliõpilase.
Paavstlik Gregoriaani Ülikool

Paavstlik Gregoriaani Ülikool (ka Paavstlik Gregoriuse Ülikool; ladina keeles "Pontificia Universitas Gregoriana") on ülikool Itaalias Roomas.
Ülikool asutati 1551.
Ülikoolis õpib üle 3000 üliõpilase (2008. aasta seisuga).
Genova ülikool

Genova ülikool (itaalia keeles "Università degli Studi di Genova") on ülikool Itaalias Genovas.
Ülikool asutati 1471.
Ülikoolis õpib üle 36 000 üliõpilase (2009).
Vahemere ülikool

Vahemere ülikool (ka Aix-Marseille II ülikool; prantsuse keeles "Université de la Méditerranée Aix-Marseille II") oli ülikool Prantsusmaal Marseilles.
Ülikool asutati 1409. aastal.
Ülikoolis õppis umbes 24 000 üliõpilast (2009).
Provence'i ülikool

Provence'i ülikool (prantsuse keeles "Université de Provence Aix-Marseille I") oli ülikool Prantsusmaal Marseilles. See asutati 1409. aastal.
2012. aastal liideti Provence'i, Paul Cézanne'i ja Vahemere ülikool ning asutati uus ülikool: Aix-Marseille Ülikool.
Ülikoolis õppis umbes 25 000 üliõpilast (2009).
Paul Cézanne'i ülikool

Paul Cézanne'i ülikool (prantsuse keeles "Université Paul-Cézanne Aix-Marseille III") oli ülikool Prantsusmaal Marseilles, mis oli saanud nime Paul Cézanne'i auks. 
2012. aastal liideti Paul Cézanne'i, Provence'i ja Vahemere ülikool ning asutati uus ülikool: Aix-Marseille ülikool.
Montpellier' Ülikool

Montpellier' Ülikool (prantsuse keeles "Université de Montpellier") on ülikool Prantsusmaal Montpellier's.
Ülikool asutati 1289.
Ülikoolis õpib üle 50 000 üliõpilase (2009).
Umzinto

Umzinto on linn Lõuna-Aafrika Vabariigis KwaZulu-Natali provintsis Ugu ringkonnas.
Umzinto on asutatud 1858. aastal.
Lõuna-Aafrika Vabariigi 2011. aasta rahvaloenduse andmetel oli Umzinto elanikest mustanahalisi aafriklasi 55,24%, India või Aasia päritolu inimesi 41,74%, värvilisi 1,87%, valgeid 0,43% ja teisi 0,72%. Inglise keelt pidas emakeeleks 47,91% inimesi, suulu keelt 40,03%, koosa keelt 8,93%, ndebele keelt 0,71% ja afrikaani keelt 0,52%.
Aix-Marseille Ülikool

Aix-Marseille ülikool (prantsuse keeles "Université d'Aix-Marseille") on ülikool Prantsusmaal Marseilles.
Ülikool asutati 1409 (Provence'i ülikool). Praegusel kujul tegutseb ülikool alates 2012.
Ülikoolis õpib üle 74 000 üliõpilase.
Université Grenoble Alpes

Université Grenoble Alpes (varasema nimega Grenoble'i ülikool) on ülikool Prantsusmaal Grenoble'is.
Ülikool asutati 1339. 1969 jagati ülikool kolmeks ülikooliks: Grenoble'i I ülikool, Grenoble'i II ülikool ja Grenoble'i III ülikool. 2016 need ülikoolid ühendati taas üheks kooliks: Université Grenoble Alpes.
Ülikoolis õpib üle 45 000 üliõpilase.
Hokkaidō Ülikool

Hokkaidō ülikool (jaapani keeles 北海道大学 "Hokkaidō daigaku" või lühemalt 北大 "Hokudai") on ülikool Jaapanis Hokkaidō prefektuuris Sapporos.
Ülikool asutati 1876.
Ülikoolis õpib üle 11 000 üliõpilase.
Rein Sonntak

Rein Sonntak (13. september 1944 Pärnu – 6. veebruar 1983 Pärnu) oli eesti sõudja.
Lõpetas 1963 Pärnu 4. Keskkooli ja 1968 peenmehaanikainsenerina Tallinna Polütehnilise Instituudi.
Tema sõudetreeninguid juhendas Mihkel Leppik.
Tuli 5 korda Eesti meistriks:
Meistersportlane (1971).
Oli 1975–81 Sõudespordiföderatsiooni aseesimees.
Isiklikku.
Peeter Sonntaki vend, Erika Sonntaki abikaasa, Silver Sonntaki onu.
Terje Neitsov

Terje Neitsov (varem Terje Spiegelberg; sündinud 13. juulil 1972 Pärnus) on Eesti sõudja. 
Karjäär.
Lõpetas 1991 Sindi Keskkooli, 1993 Eesti Politseiakadeemia ja 2002 Tartu Ülikooli õigusteaduskonna. Töötanud Kaitsepolitseis juhtassistendina, Kodakondsus- ja Migratsiooniametis peaspetsialistina, Riigi Infosüsteemide Arenduskeskuses spetsialistina ja Pirita majandusgümnaasiumis haldusjuhina. 
Aastast 2013 Gardinum OÜ juhatuse liige.
Sport.
Sportima hakkas 1981 Ando Palginõmme kergejõustikutundides. 
Sõudmistreeninguid alustas 1986, tema treenerid on olnud Ester Lebedeva, Kaido Siim ja Matti Killing.
Tulnud 10 korral Eesti meistriks:
Mari Tallo

Mari Tallo (abielus Mari Baghy; sündinud 14. juunil 1978 Pärnus) on eesti sõudja. 
Lõpetas 1996 Pärnu ühisgümnaasiumi ja 2007 prantsuse filoloogina Tartu Ülikooli. 
Aastast 2015 elanud ja töötanud Kanadas.
Sõudmine.
Alustas sõudetreeninguid 1988 Annely Pedaja ja Reet Palmi juhendamisel.
Sirje Tamm

Sirje Tamm (aastani 1977 Sirje Johari; sündinud 19. augustil 1950 Tartus) on eesti sõudja ja spordipedagoog.
Ta on lõpetanud 1968. aastal Tartu 5. Keskkooli ja 1973. aastal Tartu Riikliku Ülikooli kehakultuuriteaduskonna.
Harrastanud 1968–1974 Jüri Kuruli õpilasena akadeemilist sõudmist. Tulnud 1970. ja 1972. aastal paarisaerulisel roolijaga neljapaadil ja 1972. aastal kaheksapaadil Eesti meistriks.
Karjäär.
Töötanud 1973–1977 Kalevi Tartu LNSK-s akadeemilise sõudmise treenerina
Krootuse põhikooli õpilased on tulnud Eesti Koolispordi Liidu Meistrivõistlustel rahvastepallis, korvpallis ja võistlussarjas "Tähelepanu, start!" võitjaks.
Isiklikku.
Kristin Johari on tema õde.
Eeri Tammik

Eeri Tammik (sündinud 7. juunil 1957 Sindis) on eesti sõudja, suusatreener ja sporditegelane, Kalver Tammiku onu. 
Lõpetas 1975 Pärnu 4. Keskkooli ja 2004 Tartu Ülikooli kehakultuuriteaduskonna.
Sport.
Sportlasena.
Sportima hakkas 1969 Enn Tasalaini õhutusel, peale suusatamise tegeles 1971–76 sõudmisega, tema treenerid olid Evi Lepik, Mihkel Leppik ja Matti Killing. 
Tulnud 1971 kaheksapaadil, 1972 paarisaerulisel neljapaadil ja 1973 paarisaerulisel kahepaadil Eesti noortemeistriks. Saanud täiskasvanute MVl 1973 kaheksapaadil pronksi.
Treenerina.
Töötanud 1979–1981 Pärnu Kalevi, 1981–1995 Pärnumaa SK ja aastast 1989 suusaklubi Jõulu suusatreenerina (6. kutsetase, 2007). 
Karjäär.
T: Eesti Suusaliidu võistlusmäärused 1992, 1997, 2001 ja 2005.
Kalver Tammik

Kalver Tammik (sündinud 30. novembril 1980 Pärnus) on eesti sõudja.
Lõpetas 1999 Pärnu Ülejõe gümnaasiumi, õppis 1999–2003 EPMÜ-s veemajandust. Töötanud firma Bajtel.lv Eesti juhina ja AS-i Pärnu Vesi klienditeeninduse juhina.
Sportima hakkas onu Eeri Tammiku õhutusel, sõudmistreeninguid alustas 1993 Märt Lelle juhendamisel, hiljem treeninud Raini Lelle ja Mihkel Leppiku rühmas. 
Saanud U-23 MM-il 1999 roolijata neljapaadil 12. koha. 
Tulnud 6 korral Eesti meistriks: 
Isiklikku.
Katrin Tammiku (*Ots) abikaasa ja Eeri Tammiku vennapoeg.
Ene Tohv

Ene Tohv (sündinud 16. märtsil 1948 Pärnus) on eesti sõudja.
Lõpetas 1967 Pärnu Õhtukeskkooli. Töötanud Pärnu Inventariseerimisbüroos tehniku-joonestajana. Aastast 2009 eraettevõtja (FIE).
Alustas sõudetreeninguid Evi Lepiku ja Mihkel Leppiku juhendamisel.
Võitis Nõukogude Liidu juunioride meistrivõistlustel 1968 ja 1969 kaheksapaadil pronksi.
Tulnud 7 korral Eesti meistriks:
Kuulunud Dünamosse.
Alari Toome

Alari Toome (sündinud 16. novembril 1980 Sauga külanõukogus Pärnu rajoonis) on Eesti sõudja.
Lõpetas 2000 Pärnu Koidula Gümnaasiumi ja 2003 Paikuse politseikooli. 
Töötanud 2003–2005 Pärnu politseijaoskonnas konstaablina.
Sporditeed alustas 1990 Pärnus Anne Tohveri ujumistreeningutel, sõudmisega hakkas tegelema 1992 Märt Lelle juhendamisel, jätkas 1995 Mihkel Leppiku treeningurühmas.
Saavutanud 1999 U23 MM-il roolijata neljapaadil 12. koha.
Tulnud 9 korral Eesti meistriks:
Vilve Kodanik

Vilve Kodanik (aastani 1980 Vilve Treial; sündinud 10. aprillil 1955 Tartus) on Eesti sõudja.
Lõpetas 1973 Tartu 5. Keskkooli ja 1975 juuksurina kutsekooli. Töötanud Tartus juuksurina. Olnud OÜ Erki juhatuse liige.
Hakkas sportima Puurmani keskkoolis, harrastanud Linda Ojastu õpilasena kergejõustikku ja aastast 1969 Inge Pindi juhendamisel sõudmist.
Tulnud 11 korral Eesti meistriks:
Egle Trump

Egle Trump (sündinud 22. septembril 1979 Audrus) on Eesti sõudja.
Ta on õppinud Audru Keskkoolis ja lõpetanud 1998. aastal Pärnu Koidula Gümnaasiumi ning 2002. aastal Tallinna Tehnikaülikooli bio- ja toiduainete tehnoloogia erialal. Töötanud Lennuliiklusteeninduse ASi kvaliteediosakonna juhatajana. Aastast 2011 elanud ja töötanud Itaalias.
Alustas sõudetreeninguid 1993 Märt Lelle juhendamisel.
Saanud juunioride MM-il 1997 ühepaadil 21. koha. Samal aastal valiti sõudeliidu parimaks noorsõudjaks.
Tulnud 10 korral Eesti meistriks: 
Avaldanud kirjutisi Eesti Sõudjas.
T: Eesti sõudespordi ajalugu (2001, autoreid).
Tiiu Truus

Tiiu Truus (aastani 1969 Tiiu Päsmel; sündinud 18. märtsil 1946 Tartus) on Eesti sõudja.
Lõpetas 1964 Tartu 3. Keskkooli ja õppis 1973–1974 Moskvas J. Vavilovi nimelises tehnikainstituudis. Töötanud 1976–1979 Tartu linna spordikomitee instruktorina, 1979–1996 Pärnu spordiameti instruktori ja raamatupidajana, hiljem olnud Pärnu Kalevi pearaamatupidaja.
Hakkas sportima 10-aastaselt Tartu Kalevi SK iluvõimlemisrühmas, sõudetreeninguid alustas 1963 Erich Seileri ja Jüri Kuruli juhendamisel.
Võitis 1973 Nõukogude Liidu noortemv-tel roolijana Tartu Kalevi naiskonnas roolijaga neljapaadil pronksi.
Tulnud roolijana 15 korral Eesti meistriks: 
Meistersportlane (1975).
Eesti iluvõimlemismeistrivõistlustel saanud esimeses järgus 2. koha.
Dmõtro Razumkov

Dmõtro Razumkov (ukraina keeles Дмитро Олександрович Разумков; sündinud 8. oktoobril 1983 Berdõtšivis Žõtomõri oblastis) on Ukraina poliitikakonsultant ja poliitik. 
Poliitikas.
Ta oli aastatel 2006–2010 Regioonide Partei liige. 27. mail 2019 sai temast erakonna Rahva Teener juht. Kandideeris 2019. aasta Ukraina parlamendivalimistel erakonna Rahva Teener nimekirjas Ukraina Ülemraadasse ning osutus valituks. Valiti 29. augustil 2019 Ukraina Ülemraada esimeheks. Ta pidas seda ametit 8. oktoobrini 2021.
Leopoldstadt

Leopoldstadt on Austria pealinna Viini teine ringkond ("2. Bezirk"). Ringkond hõlmab Doonau kanali ja Doonau jõe vahelist alal ning on tuntud oma roheliste parkide, kultuurilise mitmekesisuse ja ajaloolise tähtsuse poolest.
Üks Leopoldstadti tuntumaid paiku on Augarten – suur barokkaed, kus kasvavad vanad puud ja paiknevad mitmed kultuuriobjektid. Park on Viini vanim barokkaed ning seal asuvad 1718. aastal asutatud Augarteni portselanitehas ja kontserdisaal, kus tegutseb Viini Poistekoor.
Teine oluline paik on Prater, suur puhke- ja rohealade kompleks, mis on populaarne nii kohalike elanike kui ka turistide seas. Prateri lõbustuspargi osa kannab nime Wurstelprater, kus asub üks Viini tuntumaid sümboleid – Riesenrad, Viini vaateratas.
Leopoldstadt on ajalooliselt olnud Viini juudi kogukonna keskuseks. Piirkonnas asuvad mitmed sünagoogid ja mälestuspaigad, mis meenutavad kogukonna olulist rolli linna ajaloos.
Landstraße

Landstraße on Austria pealinna Viini kolmas ringkond ("3. Bezirk"). Ringkond asub kesklinna kaguküljel Doonau kanali ja Gürtelstraße vahel. 
Landstraße on mitmekesine elupiirkond, kus leidub nii ajaloolisi hooneid kui ka moodsaid elu- ja ärikvartaleid. Piirkonnas asuvad mitmed saatkonnad, büroohooned ning rohelised pargialad.
Üks tuntumaid vaatamisväärsusi Landstraße ringkonnas on Belvedere loss (Schloss Belvedere). See barokkstiilis lossikompleks rajati 18. sajandil prints Eugene Savoy residentsina. Belvedere koosneb kahest lossist, Ülem- ja Alam-Belvederest, mida ühendab suur aed.
Lossikompleksis asub Belvedere muuseum (Belvedere Museum), mis on üks olulisemaid kunstimuuseume Austrias. Muuseum haldab kolme näitusepaika: Ülem-Belvederet (Oberes Belvedere), Alam-Belvederet (Unteres Belvedere) ja nüüdiskunstile pühendatud Belvedere 21 hoonet. Ülem-Belvederes paikneb Austria suurim kunstikogu, kus on esindatud teosed alates keskaegsest kunstist kuni 20. sajandini. Muuseumi kollektsioonis on teiste seas Gustav Klimti, Egon Schiele ja Oskar Kokoschka teosed, sealhulgas Klimti kuulus maal "Suudlus" (Der Kuss).
Andres Tuvikene

Andres Tuvikene (24. mai 1945 Valga – 15. september 2019) oli Eesti sõudja.
Lõpetas 1964. aastal Valga 1. Keskkooli ja 1970. aastal Eesti Põllumajanduse Akadeemia (metsanduse ja maaparanduse teaduskonna) metsamajanduse erialal. 
Töötas Valga rajooni metsamajandis meistrina.
Sõudetreeninguid alustas 1964. aastal Tartu Kalevis Jüri Kuruli juhendamisel.
Sai 1966. aastal Nõukogude Liidu karikavõistlustel kaheksapaadil 2. koha. Võitis 1967. aastal Nõukogude Liidu meistrivõistlustel roolijaga neljapaadil pronksmedali.
Tuli kahel korral Eesti NSV meistriks:
Karin Tõnissoo

Karin Tõnissoo (23. oktoober 1937 Pärnu – 21. september 2010 Pärnu) oli eesti sõudja.
Lõpetas 1956 Pärnu 2. Keskkooli, 1961 autoteede ja sildade erialal Tallinna Polütehnilise Instituudi ning 1973 tööstuspsühholoogina Tartu Riikliku Ülikooli. Töötas 1961–1975 Pärnu Teedeehituse Valitsuses teemeistrina ja projekteerimisgrupi vaneminsenerina ning 1976–1993 Mainoris psühholoogina.
Sõudmine.
Sõudmistreeninguid alustas 1953 Pärnus Jüri Kuruli juhendamisel, hiljem treenis Jevgeni Fridolini ja Mihkel Leppiku käe all.
Võitis Nõukogude Liidu noortemeistrivõistlustel 1955 ühepaadil hõbe- ja Nõukogude Liidu meistrivõistlustel 1966 paarisaerulisel roolijaga neljapaadil pronksmedali.
Tuli 14 korral Eesti meistriks:
Moonika Tõrva

Moonika Tõrva (sündinud 15. mail 1977 Pärnus) on Eesti sõudja.
Õppinud Audru Keskkoolis ja lõpetanud 1998. aastal Õisu Tehnikumi.
Hakkas 1990 Harry Lelle õpilasena mängima võrkpalli. Sõudetreeninguid alustas 1992 Reet Palmi ja Matti Killingu juhendamisel.
Saanud juunioride MM-il paarisaerulisel kahepaadil 1994 9. ja 1995 8. koha. 
Tulnud 11 korral Eesti meistriks: 
Kuulunud Kalevi liikmeskonda.
Sõudeliidu parim noorsõudja 1994–1995.
Eler Siim

Eler Siim (kuni 1984 Eler Utjomova; sündinud 25. detsembril 1964 Pärnus) on Eesti sõudja. 
Lõpetas 1982 Pärnu 1. Keskkooli.
Sõudmisega tegelnud 1980–83 Pärnu Dünamos Ester Lebedeva juhendamisel.
Harrastanud 2000–05 Gert Kooviti käe all fitnessi, saanud 2003 EM-il aerobic-fitnessis ja 2002 Eesti mv-tel fitnessis hõbeda. Tegutsenud 2002–11 bodypump'i treenerina.
Isiklikku.
Abikaasa Kaido Siim (25. V 1959 – 19. II 1997), sõudja ja treener, tuli 1977 roolijana neljapaadil Eesti meistriks. Töötas aastast 1978 Pärnu Sõudekeskuses Kalev treenerina.
Koidu Einla

Koidu Einla (aastani 1936 Sogenbits, aastatel 1936–1958 Vabar; 22. märts 1927 Raadi vald Tartumaa – 18. jaanuar 1983 Tallinn) oli eesti sõudja ja aerutaja.
Lõpetas 1941 Nõo algkooli.
Sportima hakkas 1948 võrkpalli-, suusatamis- ja kergejõustikutreeningutel. Tema aerutamis- ja sõudetreeninguid juhendasid Jevgeni Fridolin ja Vassili Müüriorg.
Võitis 1951 Nõukogude Liidu mv-tel rahvapaadil 1000 m sõudmises hõbeda. 
Tuli 4 korral sõudmises ja 4 korral aerutamises Eesti meistriks: 
Töötas kodutalus, 1959–1967 Otepää kudumistöökojas ja 1968–1982 laohoidjana Tallinna Mehhaniseeritud Rändkolonnis.
Tema õde on Leili Holopainen ja vend oli Mart Vabar.
4. kiirreageerimisbrigaad

4. Ukraina kangelase seersant Serhi Mõhhaltšuki nimeline operatiivbrigaad (ukraina keeles "4-та бригада оперативного призначення імені Героя України сержанта Сергія Михальчука" / "Бригада швидкого реагування НГУ") on Ukraina rahvuskaardi väeüksus lisanimetusega Rubiž.
Wieden

Wieden on Austria pealinna Viini neljas ringkond ("Bezirk").
Vredefort

Vredefort on linn Lõuna-Aafrika Vabariigis Free State'i provintsis Fezile Dabi ringkonnas Ngwathe vallas.
Vredefort on asutatud 1876. aastal ja sai linnaõigused 1881. aastal.
Lõuna-Aafrika Vabariigi 2011. aasta rahvaloenduse andmetel oli Vredeforti elanikest mustanahalisi aafriklasi 92,4%, valgeid 5,0%, värvilisi 2,1%, India või Aasia päritolu inimesi 0,3% ja teisi 0,3%. Sotho keelt pidas emakeeleks 68,9% inimesi, koosa keelt 15,7%, afrikaani keelt 7,7%, suulu keelt 1,6% ja teisi keeli 6,0%.
Vredeforti järgi on saanud nime piirkonnas asuv maailma suurim meteoriidikraater Vredeforti kraater, mille läbimõõt on 300 kilomeetrit ja vanus kaks miljardit aastat.
Margareten

Margareten on Austria pealinna Viini viies ringkond ("Bezirk").
Leili Holopainen

Leili Holopainen (aastani 1936 Sogenbits, aastatel 1936–1971 Leili Vabar; sündinud 12. oktoobril 1930 Tallinnas) on eesti sõudja ja aerutaja.
Lõpetas 1948 telegrafistina Tallinna tööstuskooli nr 2. Töötanud Tallinnas Kesktelegraafis ja kaugejaamas. Elab Soomes.
Alustas sõudmise ja aerutamisega 1951 Jevgeni Fridolini ja Vassili Müürioru juhendamisel.
Tulnud 2 korral sõudmises ja 10 korral aerutamises Eesti meistriks: 
Kuulunud Kalevi liikmeskonda.
Tema õde Koidu Einla oli samuti sõudja ja aerutaja, vend Mart Vabar oli majandusgeograaf.
Ulvi Pärgma

Ulvi Pärgma (aastani 1981 Ulvi Valmet; 19. juulil 1963 Surju külanõukogus Pärnu rajoonis) on eesti sõudja.
Lõpetas 1981 Pärnu 1. Keskkooli.
Alustas aerutamistreeninguid 1976 Vaike Rapsi õpilasena ning sõudetreeninguid 1977 Evi Leppiku ja Mihkel Leppiku juhendamisel.
Võitis 1979 Nõukogude Liidu noortemeistrivõistlustel roolijata kahepaadil hõbeda.
Tulnud 9 korral Eesti meistriks:
Vello Varik

Vello Varik (sündinud 25. juulil 1937 Leisis Saaremaal) on Eesti spordipedagoog.
Lõpetas 1957 Tallinna 21. Keskkooli ning 1962 kehalise kasvatuse ja laulmise õpetajana Tallinna Pedagoogilise Instituudi.
Sportima hakkas keskkoolis Bernhard Lillemäe ja Raimund Pundi suunamisel.
Võitnud Eesti meistrivõistlustel TPedI meeskonnas käsipallis ja kaheksapaadil sõudmises hõbeda. Kuulunud Kalevisse.
Spordipedagoogina.
Töötanud 1962–1968 Vaeküla Internaatkooli õpetajana ja Rakvere SK treenerina, 1968–1976 Tallinna Spordiinternaatkooli kergejõustikuosakonna vanemtreenerina ning 1976–1983 KSMK treenerina.
Olnud 1983–1990 Tallinna Lenini rajooni SK, 1990–2000 Eesti Spordigümnaasiumi ning 2000–2005 ja 2006–2007 Loo Keskkooli direktor, hiljem tegutsenud Loo Kultuurikeskuses.
Õpilasi: Ellen Viimsalu, Marina Surovtseva, Saima Tiik, Aili Alliksoo, Heli Nauts ja Ulvi Nauts, Helle Saadlo, Liina Laatspera, Rein Käärik.
Olnud tegev Kergejõustikuföderatsiooni treenerite nõukogus ning Kergejõustikuliidu ja Koolispordiliidu juhatuses. Teinud kaastööd spordiajakirjandusele.
Isiklikku.
Tema vend oli skulptor ja kunstipedagoog Matti Varik, õde on laulja Tiiu Varik.
Liina Kree

Liina Kree (aastani 1988 Liina Vassil; sündinud 21. novembril 1954 Tartus) on eesti sõudja.
Õppis Tartu 7. Keskkoolis ja lõpetas 1973. aastal naisterätsepana Tallinnas kutsekooli. 
Töötanud 1979–1993 spordikoolis massöörina ja Kalevi Tartu linnanõukogus instruktorina. Olnud füüsilisest isikust ettevõtja.
Sport.
Alustas sõudmistreeninguid 1969 Jevgeni Dobruši ja Inge Pindi juhendamisel.
Tulnud 8 korral Eesti meistriks:
Mariahilf

Mariahilf on Austria pealinna Viini kuues ringkond ("Bezirk").
Urve Tammsalu

Urve Tammsalu (aastani 1968 Urve Viitkin; sündinud 13. veebruaril 1948 Võrus) on Eesti sõudja.
Lõpetas 1966 Pärnu 1. Keskkooli. Töötanud OÜ-s HTM Konsult.
Sport.
Alustas sõudetreeninguid 1963 Evi Leppiku ja Mihkel Leppiku juhendamisel.
Võitis kaheksapaadil Nõukogude Liidu juunioride meistrivõistlustel 1968 ja 1969 pronksi ning Nõukogude Liidu noortemeistrivõistlustel 1966 kulla ja 1967 pronksi. 
Tulnud 6 korral Eesti meistriks:
Meistersportlane (1968).
Isiklikku.
Õde Ene Viitkin, aastast 1973 Ilison (14. mai 1952 Võrus), on tulnud 1969 kaheksapaadil NL-i noortemeistriks ja 1971 paarisaerulisel roolijaga neljapaadil Eesti meistriks.
Neubau

Neubau on Austria pealinna Viini seitsmes ringkond ("Bezirk").
Josefstadt

Josefstadt on Austria pealinna Viini kaheksas ringkond ("Bezirk").
Ebonyi Osariigi Ülikool Abakalikis

Abakaliki ülikool (inglise keeles "Ebonyi State University") on ülikool Nigeerias Abakalikis.
Ülikool asutati 1999.
Winklespruit

Winklespruit on linn Lõuna-Aafrika Vabariigis KwaZulu-Natali provintsis eThekwini ringkonnas. Winkelspruit asub India ookeani rannikul Illovo jõe suudmes.
Lõuna-Aafrika Vabariigi 2011. aasta rahvaloenduse andmetel oli Winkelspruiti elanikest valgeid 72,71%, mustanahalisi aafriklasi 21,02%, India või Aasia päritolu inimesi 3,14%, värvilisi 2,96% ja teisi 0,12%. Inglise keelt pidas emakeeleks 51,09%, afrikaani keelt 37,28%, suulu keelt 9,46% ja koosa keelt 1,12%.
Abertay Ülikool

Abertay ülikool (ka Abertay Dundee ülikool; inglise keeles "Abertay University") on ülikool Šotimaal Dundees.
Kõrgkool asutati 1884. Ülikooli staatuse sai kool 1994.
Ülikoolis õpib üle 3800 üliõpilase.
Viini raekoda

Viini raekoda (saksa keeles "Wiener Rathaus") on Viini linnavalitsuse ja linnapea ajalooline ametihoone. 23. oktoobril 1974 raekojas istungit pidanud ROK otsustas valida 1980. suveolümpia linnadeks Moskva ja Tallinna.
Adelaide'i Ülikool

Adelaide'i ülikool (inglise keeles "University of Adelaide") on ülikool Austraalias Adelaide'is.
Ülikool asutati 1874.
Ülikoolis õpib üle 23 000 üliõpilase (2022).
Viini raekojaplats

Viini raekojaplats (saksa keeles "Wiener Rathausplatz") on Viini raekoja ees asuv esindusväljak.
Akroni Ülikool

Akroni ülikool (inglise keeles "University of Akron") on avalik teadusülikool USA-s Ohio osariigis Akronis. See kuulub Ohio ülikoolide süsteemi. Akroni ülikool keskendub loodus- ja täppisteadustele ning tehnoloogiale, eelkõige materjaliteadusele. Ülikoolis õpib üle 13 900 üliõpilase.
Akroni ülikoolil on kolm ülikooli koosseisu kuuluvat harulinnakut: Wayne College Orrville'is, Medina County University Center Medina maakonnas ja Clevelandi eeslinnas Lakewoodis asuv linnak.
Ülikool sai alguse 1870. aastal asutatud Buchtel College'ist, mis sai nime Akroni ettevõtja John R. Buchteli järgi. Buchtel aitas kolledžit rajada ja oli esimestel aastatel selle suurim rahaline toetaja. Praeguse kuju sai ülikool 1967. aastal.
Akroni ülikooli esindusvõistkonnad spordis kannavad nime Akron Zips. Spordivõistkonnad kuuluvad NCAA esimese divisjoni Mid-American Conference'i.
Ülikooli deviis on "Fiat Lux" ('saagu valgus').
Sälitis

Sälitis või säilitis on endisaegne mahu- ja massiühik. Algselt tähistas sälitis laevaruumi mõõtu.
Alabama Ülikool

Alabama ülikool (inglise keeles "University of Alabama") on ülikool USAs Alabama osariigis Tuscaloosas.
Ülikool asutati 1820 ja avati 1831.
Ülikoolis õpib üle 38 000 üliõpilase.
Alžiiri ülikool

Alžiiri ülikool (inglise keeles "Algiers University") on ülikool Alžeerias Alžiiris.
Ülikool asutati 1909.
Ülikoolis õpib üle 100 000 üliõpilase.
Amsterdami Vaba Ülikool

Amsterdami Vaba Ülikool (hollandi keeles "Vrije Universiteit Amsterdam") on eraülikool Hollandis Amsterdamis.
Ülikool asutati 1880.
Ülikoolis õpib üle 23 000 üliõpilase.
Andhra Ülikool

Andhra ülikool (inglise keeles "Andhra University") on ülikool Indias Andhra Pradeshi osariigis Visakhapatnami linnas.
Ülikool asutati 1926.
Arizona Osariigi Ülikool

Arizona Osariigi Ülikool (inglise keeles "Arizona State University") on ülikool USAs Arizona osariigis Tempe linnas.
Ülikool asutati 1885.
Ülikoolis õpib üle 100 000 üliõpilase.
Arkansase Ülikool

Arkansase ülikool (inglise keeles "University of Arkansas") on ülikool USAs Arkansase osariigis Fayetteville'i linnas.
Ülikool asutati 1871.
Ülikoolis õpib üle 27 000 üliõpilase (2017).
Armstrong State University

Armstrong Atlantic Ülikool (inglise keeles "Armstrong Atlantic State University") on ülikool USAs Georgia osariigis Savannah' linnas.
Ülikool asutati 1935.
Ülikoolis õpib üle 7000 üliõpilase.
Brooklyn Bridge Park

Brooklyn Bridge Park on 34 hektari suurune avalik park New Yorgis East Riveri Brooklyni poolel.
Selle kujundas maastikuarhitektuurifirma Michael Van Valkenburgh Associates ja see avati 2008. aastal. Ehitusel kasutati pinnast, mis jäi järele uue Maailma Kaubanduskeskuse kompleksi ehitamisest pärast 11. septembri terrorirünnakuid.
Brooklyn Bridge Parki kontrollib pargi planeerimise, ehitamise, hooldamise ja kasutamise eest vastutav mittetulundusühing Brooklyn Bridge Park Corporation. Ettevõtte missiooniks on "luua ja säilitada maailmatasemel park, mis on New Yorgi elanike ja külastajate meelelahutus-, keskkonna- ja kultuuripunkt".
Floridsdorf

Floridsdorf on 21. Viini ringkond ("Bezirk").
Donaustadt

Donaustadt on 22. Viini ringkond ("Bezirk"). Seal asub linna põhiline ärikeskus Donau City.
Favoriten

Favoriten on 10. Viini ringkond ("Bezirk").
Favoriten on rohkem kui 200 000 elanikuga Viini suurim ringkond.
Simmering

Simmering on 11. Viini ringkond ("Bezirk").
Seal asub Viini keskkalmistu ja Püha Karl Borromäuse kalmistukirik.
Lõunapomo keel

Lõunapomo keel on USAs California osariigis kõneldud keel, üks seitsmest pomo keelest.
2012. aastal valdas lõunapomo keelt vaid 2 inimest. 2011. aastast alates on püütud keelt velmata.
Lõunapomo keelt kõneldi tänapäeva Sebastopoli linnast lõunas Cloverdale'ini põhjas.
Fonoloogia.
Lõunapomo keeles on 5 vokaalfoneemi ja 28 konsonantfoneemi.
Liesing

Liesing on 23. Viini ringkond ("Bezirk").
Meidling

Meidling on 12. Viini ringkond ("Bezirk").
Brigittenau

Brigittenau on 20. Viini ringkond ("Bezirk").
Hietzing

Hietzing on 13. Viini ringkond ("Bezirk").
Penzing

Penzing on 14. Viini ringkond ("Bezirk").
Döbling

Döbling on 19. Viini ringkond ("Bezirk").
Währing

Währing on 18. Viini ringkond ("Bezirk").
Hernals

Hernals on 17. Viini ringkond ("Bezirk").
Ottakring

Ottakring on 16. Viini ringkond ("Bezirk").
Rudolfsheim-Fünfhaus

Rudolfsheim-Fünfhaus on 15. Viini ringkond ("Bezirk").
Gondori ja Arnori ühendkuningriik

Gondori ja Arnori ühendkuningriik oli Keskmaa riik J.R.R Tolkieni fantaasiaromaanides.
Pärast Sõrmuse sõda ja Neljanda ajastu algust taastas ja ühendas Aragorn 2 Elessar kadunud Arnori ja Gondori ühendriigiks. Kui kaua see riik kestis, pole teada, aga selge, et seda juhtisid Aragorn 2 Elessar ja Arwen Undomiel koos nad valitsesid Rhuni merd ja Haradi põhjapoolset osa. Koos said nad aastal 43 NA poja Eldarion kes võttis kuningriigi trooni 120 a.
Eldarion jagab oma verd nii haldjate kui ka inimestega, mis tähendas, et tal oli ka nagu ta isa Aragornil eluiga rohkem kui sada aastat. Eldarionil oli ka õdesid, kuid ta oli ainus poeg peres. mis tema elu jooksul juhtus on teadmata samuti ka see kas ta suri lahingus või vanadusse.
Arwen suri 121 NA ja Aragorn suri 120 NA olles 210 aastat vana samal aastal sai Eldarion kuningaks, Keskmaalt lahkusid Legolas roheleht ja Gimli olles 261 vana Valinorile ja sealt edasi pole kirjutatud.
Ateena ülikool

Ateena Rahvuslik ja Kapodístria Ülikool (lühemalt Ateena ülikool; kreeka keeles "Εθνικό και Καποδιστριακό Πανεπιστήμιο Αθηνών, Ethnikó ke Kapodistriakó Panepistímio Athinón") on ülikool Kreekas Ateenas.
Ülikool asutati 1837.
Ülikoolis õpib üle 105 000 üliõpilase (2015).
Ülikool on nimetatud Kreeka riigimehe Ioannis Antonios Kapodistriase (1776–1831) auks.
Bangori Ülikool

Bangori ülikool (inglise keeles "Bangor University") on ülikool Suurbritannias Walesis Bangoris.
Ülikool asutati 1884.
Ülikoolis õpib üle 11 000 üliõpilase (2016).
Lakkhamster

Lakkhamster ("Lophiomys imhausi") on näriliste seltsi kuuluv öise eluviisiga Aafrika hiirlane, kes välimuselt meenutab okassiga.
Lakkhamstri levila ulatub Sudaanist Etioopia, Somaalia, Keenia ja Uganda kaudu Tansaaniani.
Lakkhamster on 600–900 g raske. Tema tüvepikkus on 25–36 cm, saba on umbes 18 cm pikk.
Brno tehnikaülikool

Brno tehnikaülikool (tšehhi keeles "Vysoké učení technické v Brně") on tehnikaülikool Tšehhis Brnos.
Ülikool asutati 1899.
Ülikoolis õpib üle 24 000 üliõpilase.
Memel (LAV)

Memel on linn Lõuna-Aafrika Vabariigis Free State'i provintsis Thabo Mofutsanyana ringkonnas Phumelela vallas.
Memel on asutatud 1911. aastal.
Memel asub merepinnast 1730 meetri kõrgusel.
Lõuna-Aafrika Vabariigi 2011. aasta rahvaloenduse andmetel oli Memeli elanikest mustanahalisi aafriklasi 94,6%, valgeid 4,8%, India või Aasia päritolu inimesi 0,3%, värvilisi 0,2% ja teisi 0,1%. Suulu keelt pidas emakeeleks 63,3% inimesi, sotho keelt 28,5%, afrikaani keelt 3,9%, inglise keelt 1,1% ja 3,2%.
Riiklik ülikool

Riiklik ülikool (inglise "national university") on ülikool, mille üldjuhul on asutanud ja mida peab üleval riik. Enamasti aga selline ülikool tegutseb iseseisvalt ilma riigi otsese kontrollita. Riiklikud ülikoolid on avalik-õiguslikud ülikoolid.
University College Cork

University College Cork (ka Corki ülikool) on ülikool Iirimaal Corkis; ühtlasi Iirimaa rahvusülikool.
Ülikool asutati 1845.
Ülikoolis õpib üle 20 000 üliõpilase (2016).
Heinrich Heine Düsseldorfi ülikool

Heinrich Heine Düsseldorfi ülikool (saksa keeles "Heinrich-Heine-Universität Düsseldorf") on ülikool Saksamaal Düsseldorfis.
Ülikool asutati 1965.
Ülikoolis õpib üle 32 000 üliõpilase.
Konga

Konga ("Capromys pilorides") on näriliste seltsi kuuluv Kuuba endeemne huutialane.
Konga levila piirdub Kuuba saare ja selle lähedal asuvate väikesaartega (näiteks Isla de la Juventud). Konga on levinud ka Guantánamo provintsis ja Guantanamo lahe mereväebaasis.
Konga tüvepikkus on umbes 50 cm ja ta on kuni 8,5 kg raske ja on tänapäeval elavatest huutialastest suurim.
Pakaraana

Pakaraana ("Dinomys branickii") on näriliste seltsi kuuluv Lõuna-Ameerikas levinud imetaja.
Pakaraana levila ulatub Venezuelast ja Colombiast põhjas kuni Boliiviani lõunas. 
Pakaraana tüvepikkus on umbes 75 cm ja ta on 10–15 kg raske. Välimuselt meenutab suurekasvulist närilist pakat, selle järgi on ta ka nimetuse saanud.
Emory ülikool

Emory ülikool (inglise keeles "Emory University") on eraülikool Ameerika Ühendriikides Georgia osariigis Atlantas.
Ülikooli asutasid 1836. aastal metodistid ja nimetasid selle piiskop John Emory järgi.
Ülikoolis õpib üle 15 000 üliõpilase (2018).
Exeteri Ülikool

Exeteri ülikool (inglise keeles "University of Exeter") on ülikool Suurbritannias Exeteris.
Ülikool asutati 1955.
Ülikoolis õpib üle 22 000 üliõpilase (2016).
Johann Wolfgang Goethe Frankfurdi ülikool

Johann Wolfgang Goethe Frankfurdi ülikool (saksa keeles "Johann Wolfgang Goethe-Universität Frankfurt am Main") on ülikool Saksamaal Frankfurdis.
Ülikool asutati 1914.
Ülikoolis õpib üle 46 000 üliõpilase (2018).
Hamburgi tehnikaülikool

Hamburgi tehnikaülikool (saksa keeles "Technische Universität Hamburg") on tehnikaülikool Saksamaal Hamburgis.
Ülikool asutati 1978.
Ülikoolis õpib üle 7600 üliõpilase.
Keiō ülikool

Keiō ülikool (jaapani keeles 慶應義塾大学 "Keiō Gijuku Daigaku") on eraülikool Jaapanis Tōkyōs Minatos.
Ülikool asutati 1858.
Ülikoolis õpib üle 33 000 üliõpilase.
Abingdon Square Park

Abingdon Square Park on Ameerika Ühendriikides New Yorgi linnaosa Manhattani naabruskonnas Greenwich Village'is asuv avalik park. 
Abingdon Square Park on üks New Yorgi kõige vanemaid parke. Pargi pindala on 1000 m2 ja park on sellega linna üks väiksemaid. Parki haldab kogukonnaühing Abingdon Square Conservancy.
Pargi lähedal asuvad busside M11 ja M14A lõpp-peatused.
Albert Capsouto Park

Albert Capsouto Park (endise nimega CaVaLa Park) on kolmnurgakujuline avalik park New Yorgis Manhattani linnaosas Tribeca naabruskonnas. Park piirneb Canal Streetiga kirdes, Varick Streetiga läänes ja Laight Streetiga lõunas. Park avati 2009. aasta novembris ja pargi ehitus läks maksma 3,4 miljonit USA dollarit.
Pargi algne nimi, CaVaLa, viitab pargi ümbritsevatele tänavatele ("Canal-Varick-Laight")
Washington Market Park

Washington Market Park on linnapark New Yorgi Manhattani linnaosas Tribeca naabruskonnas.
Park on 6500 m² suur. Park piirneb Greenwich Streeti, Chambers Streeti ja West Streetiga.
Pargis on suur mänguväljak ning seal toimub palju kogukonnaüritusi.
Washington Market Park avati 1983. aasta aprillis.
Washington Market.
Washington Market oli New Yorgi peamine hulgimüügiturg, mille kaubanduslik hiilgeaeg jäi 1880. ja 1910. aastate vahele. Linn lammutas turuhooned 1960. aastatel, mil linna teenindav hulgimüük kolis Bronxi linnaossa Hunts Pointi.
2050. aastad

2050. aastad on ajavahemik 2050. aasta algusest kuni 2059. aasta lõpuni.
Qumbu

Qumbu on linn Lõuna-Aafrika Vabariigis Ida-Kapimaa provintsis OR Tambo ringkonnas, Mhlontlo valla halduskeskus.
Qumbu on asutatud 1876. aastal.
Lõuna-Aafrika Vabariigi 2011. aasta rahvaloenduse andmetel oli Qumbu elanikest mustanahalisi aafriklasi 98,76%, värvilisi 0,49%, valgeid 0,12%, India või Aasia päritolu inimesi 0,02% ja teisi 0,61%. Koosa keelt pidas emakeeleks 89,98% inimesi, inglise keelt 3,28%, viipekeelt 1,90%, suulu keelt 1,08% ja afrikaani keelt 1,06%.
Louterwater

Louterwater on linn Lõuna-Aafrika Vabariigis Ida-Kapimaa provintsis Sarah Baartmani ringkonnas Kou-Kamma vallas.
Lõuna-Aafrika Vabariigi 2011. aasta rahvaloenduse andmetel oli Louterwateri elanikest värvilisi 70,35%, mustanahalisi aafriklasi 27,36%, valgeid 1,01%, India või Aasia päritolu inimesi 0,14% ja teisi 1,14%. Afrikaani keelt pidas emakeeleks 74,22% inimesi, koosa keelt 21,25% ja inglise keelt 1,74%.
Need's Camp

Need's Camp on asula Lõuna-Aafrika Vabariigis Ida-Kapimaa provintsis Buffalo City linnaringkonnas.
Lõuna-Aafrika Vabariigi 2011. aasta rahvaloenduse andmetel oli Need's Campi elanikest mustanahalisi aafriklasi 99,63%, värvilisi 0,15%, India või Aasia päritolu inimesi 0,12% ja teisi 0,10%. Koosa keelt pidas emakeeleks 96,00% inimesi, inglise keelt 2,00%, suulu keelt 0,40%, viipekeelt 0,36% ja afrikaani keelt 0,34%.
Ortseiin

Ortseiin on taimne samblikes sisalduv värvaine, tegelikult segu, milles kromatograafiliselt on võimalik eristada 14 ainet. Ortseiini ekstraheeritakse samblikuvärvist orsellist.
Rahvusvahelises värvainete indeksis on ortseiini tähis C.I. Natural Red 28. Ühendi CAS-number on 1400-62-0, keemiline valem C28H24N2O7.
Omadused.
Ortseiin on pruunikaspunane mikrokristalliline pulberjas värvaine (orsell on purpurne), mis praktiliselt ei lahustu vees, benseenis, kloroformis või eetris. Värvainet saab kasutada lakmusena, sest alkoholis, atsetoonis ja äädikhappes lahustudes omandab see punase värvuse ning lahjendatud alustes sinivioletse värvuse.
Komponendid.
Ortseiini erinevad keemilised komponendid tegi kindlaks 1950. aastatel Hans Musso. Allpool on toodud neist mõne struktuurivalemid.
Kasutamine.
Kasutatakse mikroskoopias kromosoomide, elastsete kiudude, B-hepatiidi antigeenide ja vaseühendiga valkude värvimiseks nende nähtavakstegemiseks.
Ortseiin toiduvärvina (tähis E121 enne 1977. aastat ja E182 hiljem) keelati 1977. aastal kui potentsiaalne kantserogeen.
Wupperthal

Wupperthal (mõnikord ka Wuppertal) on linn Lõuna-Aafrika Vabariigis Lääne-Kapimaa provintsis West Coasti ringkonnas Cederbergi vallas.
Wupperthal on asutatud misjonijaamana 1829. aastal.
Eesti Keeletoimetajate Liidu aastaraamat

Eesti Keeletoimetajate Liidu aastaraamat on väljaanne, mida annab välja Eesti Keeletoimetajate Liit alates 2019. aastast.
Kane Tanaka

Kane Tanaka (jaapani keeles 田中カ子 "Tanaka Kane"; 2. jaanuar 1903 – 19. aprill 2022) oli jaapani ülipikaealine, kes oli teadaolevalt vanim elusolev inimene pärast 117-aastase Chiyo Miyako surma 22. juulil 2018.
Kanaka sündis enneaegsena Kazuki külas (praegu osa Fukuoka linnast). Imikuna toitsid teda ammed. Teise maailmasõja ajal ja pärast seda töötas ta poes riisikookide müüjana. 63-aastasena läks ta pensionile. 1970. aastatel külastas ta oma sugulasi Ameerika Ühendriikides.
103 aasta vanuses diagnoositi tal soolevähk, kuid ta raviti terveks. 107 aasta vanuselt kirjutas ta oma elust raamatu.
19. septembril 2020 ületas ta Nabi Tajima vanuse ja oli sellest päevast alates kõigi aegade vanim jaapanlane.
Queenslandi Tehnikaülikool

Queenslandi tehnikaülikool (inglise keeles "Queensland University of Technology") on tehnikaülikool Austraalias Queenslandi osariigis Brisbane'is.
Ülikool asutati 1989.
Ülikoolis õpib üle 49 000 üliõpilase (2017).
Reykjavíki Ülikool

Reykjavíki ülikool (islandi keeles "Háskólinn í Reykjavík") on eraülikool Islandil Reykjavíkis.
Ülikool asutati 1998.
Ülikoolis õpib üle 3500 üliõpilase (2022).
Sevilla Ülikool

Sevilla ülikool (hispaania keeles "Universidad de Sevilla") on ülikool Hispaanias Sevillas.
Ülikool asutati 1505.
Ülikoolis õpib üle 73 000 üliõpilase.
Sofia Ülikool

Sofia Ülikool (bulgaaria keeles Софийски университет "Св. Климент Охридски") on ülikool Bulgaarias Sofias.
Ülikool asutati 1888.
Ülikoolis õpib üle 24 000 üliõpilase.
Sofia tehnikaülikool

Sofia tehnikaülikool (bulgaaria keeles "Технически университет") on tehnikaülikool Bulgaarias Sofias.
Ülikool asutati 1945.
Ülikoolis õpib üle 9000 üliõpilase.
Southamptoni Ülikool

Southamptoni Ülikool (inglise keeles "University of Southampton") on ülikool Suurbritannias Southamptonis.
Ülikool on asutatud 1952. aastal.
2016. aastal õppis seal üle 25 000 üliõpilase.
Sydney Tehnikaülikool

Sydney tehnikaülikool (inglise keeles "University of Technology Sydney") on tehnikaülikool Austraalias Sydneys.
Ülikool asutati 1988.
Ülikoolis õpib üle 45 000 üliõpilase (2018).
Riho Breivel

Riho Breivel (sündinud 26. augustil 1952 Kohtla-Järvel) on Eesti poliitik ja endine riigiametnik, XIV Riigikogu liige.
Ta lõpetas 1970. aastal Viljandi Linnakutsekooli nr. 9 autoremondilukksepana ja 1974. aastal Kohtla-Järvel Kaugõppekeskkooli. 1978. aastal lõpetas ta Kehtnas EKP Nõukogude Parteikooli ökonomist-organisaatori kvalifikatsiooniga, seejärel 1984. aastal Leningradi Kõrgema Parteikooli ökonomist-organisaatori kvalifikatsiooniga. 2000. aastal lõpetas ta Sisekaitseakadeemia piirivalvurina. 2005. aastal kaitses ta organisatsioonikäitumise alal magistritöö Tallinna Ülikoolis ja sai sotsiaalteaduse magistri kraadi.
Töökäik.
1970. aastal töötas ta Kohtla-Järve Autobussi- ja Taksoautopargis lukksepana; aastatel 1972–1974 Eesti Põllumajandustehnika Kohtla-Järve autoteeninduses; 1974–1976 töötas ta Eesti Põllumajandustehnika Rajoonikoondises; 1978–1988 EKP Kohtla-Järve Rajoonikomitees. Aastatel 1988–1990 oli ta Kohtla-Järve KEKi juhataja asetäitja; 1990. aastal Kohtla-Järve Rajooni Tavandinõukogu tavandikorraldaja; 1990–1991 Eesti Vabariikliku Tolliameti peainspektor; 1991. aastal Ida-Viru Maakonnavalitsuse riigikaitseosakonna ülem.
Aastatel 1991–1997 oli ta Eesti Vabariigi Riigi- ja Piirikaitseameti (hilisema Eesti Piirivalveameti) Ida-Virumaa regionaalse juhtimiskeskuse ülem, 1997–1999 üldosakonna ülem. Aastatel 1999–2001 oli ta Põhja Piirivalvepiirkonna ülem, 2002–2006 logistikaülem, 2006–2007 staabiülem.
2001. aastal oli Riho Breivel Kaitsejõudude Peastaabi administratiivosakonna ülem ja aastatel 2001–2002 üldosakonna ülem.
Aastatel 2002–2006 oli ta Sisekaitseakadeemia Piirivalvekolledži direktor.
Aastatel 2007–2012 oli ta Ida-Viru maavanem, 2015–2016 oli ta Toila Gümnaasiumi direktor.
Aastatel 1987–1990 oli ta Ida-Virumaa Rahvarinde juhatuse liige. Ta on ka Kaitseliidu, Eesti Eruohvitseride Kogu, Lõunapiiri Ohvitseride Kogu ja Idapiiri Ohvitseride Kogu liige.
Poliitiline tegevus.
Riho Breivel oli maist 2018 kuni juulini 2024 Eesti Konservatiivse Rahvaerakonna liige. 
Ta kandideeris 2019. aasta Riigikogu valimistel 7. valimisringkonnas, sai 979 häält ja osutus valituks. Ta oli XIV Riigikogu majanduskomisjoni liige.
Ta kandideeris 2023. aasta valimistel Riigikokku, kogus valimisringkonnas nr 7 (Ida-Virumaa) 759 häält ning ei osutunud valituks.
Isiklikku.
Riho Breivel on abielus ja tal on üks poeg. Tema hobid on musitseerimine, laskesport ja jahindus.
Colombia Rahvusülikool

Colombia Rahvusülikool (hispaania keeles "Universidad Nacional de Colombia") on ülikool Colombias Bogotas.
Ülikool asutati 1867.
Ülikoolis õpib üle 53 000 üliõpilase (2016).
Brüsseli ülikool

Brüsseli ülikool on/oli mitme Brüsseli ülikooli nimi või nimeosa:
Poissoni jaotus

Poissoni jaotus on tõenäosusteoorias ja statistikas diskreetne jaotus, mis kirjeldab määratud arvu sündmuste toimumise tõenäosust määratud ajavahemikus või ruumipiirkonnas, kui antud sündmused toimuvad teada oleva vahega ja sõltumatult eelmise sündmuse toimumisest.
Poissoni jaotus on saanud nime prantsuse matemaatiku Siméon Denis Poissoni järgi.
Poissoni jaotuse tõenäosusfunktsioon
formula_1
Kesk-Queenslandi Ülikool

Kesk-Queenslandi ülikool (inglise keeles "Central Queensland University") on ülikool Austraalias Queenslandi osariigis.
Ülikool asutati 1967.
Ülikoolis õpib üle 35 000 üliõpilase.
Columbus Park

Columbus Park, varem tuntud kui Mulberry Bend Park, Five Points Park ja Paradise Park, on park New Yorgis Manhattani linnaosas Chinatowni naabruskonnas.
19. sajandil peeti parki ümbritsevat ala üheks New Yorgi kõige ohtlikumaks getoks.
Christoph Kolumbuse auks nimetati park 1911. aastal ümber Columbus Parkiks.
Fulda Püha Miikaeli kirik

Püha Miikaeli kirik ("Michaelskirche") Fuldas on 9. sajandil tsentraalehitisena püstitatud ümarkirik, üks vanimaist kirikuist Saksamaal. Hilisemate ümberehituste käigus on kaotanud oma esialgse välimuse.
Ajalugu.
Kirik ehitati 820.–822. aastal Fulda kloostri kolmanda abti Eigili käsul. Vanim osa hoonest on karolingide stiilis, algne ehitis oli koonuskatusega ümarkirik, millel oli idanišš ja krüpt. Ümmargune võlvitud ja kesksambaga krüpt on tänaseni peaaegu muutumatul kujul säilinud, samuti empooridega ringikujuline arkaad (nn rotund).
11. sajandil ehitati kirik romaani stiilis ristikujuliseks, ümarat keskosa kõrgendati ja pikihoone lääneossa ehitati nelinurkne kellatorn. Rotundi seinamaalingud pärinevad romaani ehitusperioodist.
18. sajandi algul ehitati kiriku külge barokne Püha Rochuse kabel ja kujundati kiriku pikihoone interjöör barokkstiilis.
Tompkins Square Park

Tompkins Square Park on park New Yorgis Manhattani linnaosas East Village'i naabruskonnas.
Park on 4,2 hektarit suur ja ruudukujuline, piirndes põhjas East 10th Streetiga, idas Avenue B-ga, lõunas East 7th Streetiga ja läänes Avenue A-ga.
Pargis asub kolm monumenti, tähelepanuväärsem neist on pühendatud 1904. aasta 15. juunil East Riveris toimunud aurulaev General Slocumi hukule, mille tagajärjel uppus üle 1000 inimese.
Parki hooldab New York City Department of Parks and Recreation.
Riverside Park

Riverside Park on veeäärne linnapark New Yorgis Manhattani linnaosas Upper West Side'i naabruskonnas.
Park koosneb Hudsoni jõe ja Riverside Drive'i vahelisest kitsast 4,4 kilomeetri pikkusest teerajast.
Parki hooldab New York City Department of Parks and Recreation.
Unisphere

Unisphere on 140 jalga kõrge roostevabast terasest maakera Ameerika Ühendriikides New Yorgi Queensi linnaosas Flushing Meadows–Corona Parkis. 
Selle projekteeris maastikuarhitekt Gilmore Clarke. Unisphere'i eksponeeriti 1964.–1965. aastal New Yorgi maailmanäitusel. Kosmoseajastu alguse tähistamiseks tellitud Unisphere ehitati maailmanäituse teemasümboliks. Maailmanäituse teemaks oli "Rahu läbi mõistmise" ja Unisphere esindas globaalse vastastikuse sõltuvuse teemat, olles pühendatud "inimese saavutustele kahaneval maakeral laienevas universumis".
Unisphere kõrgus on 43 m ja läbimõõt 37 m. See asub 6,1 m kõrguse statiivi aluse peal, millel on üle 500 terasetüki, mis esindavad riike, ning kolm terasrõngast, mis sümboliseerivad esimesi Maa ümber tiirlenud mehitatud kosmoselaevu ja tehiskaaslasi. Unisphere ümber on peegeldav bassein, mille läbimõõt on 94 m. Alust ümbritseb 48 paari purskkaevuotsi, mis olid mõeldud varjama maakera toetavat statiivi.
Unisphere'i peetakse Queensi linnaosa mitteametlikuks sümboliks.
Manhattani sild

Manhattani sild (inglise keeles "Manhattan Bridge") on New Yorgis asuv East Riverit ületav rippsild, mis ühendab Manhattani ja Brooklyni linnaosad. Sild on 2089 meetrit pikk.
Sild avati 31. detsembril 1909 ja selle projekteeris Leon Solomon Moisseiff.
Rockefelleri Ülikool

Rockefelleri Ülikool on Ameerika Ühendriikides New Yorgis asuv eraülikool, mis keskendub peamiselt bioloogilistele ja meditsiiniteadustele.
Rockefeller on Ameerika Ühendriikide vanim biomeditsiiniuuringute instituut. 2018. aasta seisuga oli ülikooli 82 õppejõu seas 37 Rahvusliku Teaduste Akadeemia liiget, 17 Riikliku Meditsiiniakadeemia liiget, 7 Laskeri auhinna laureaati ja 5 Nobeli auhinna laureaati.
Ülikool asutati 1901. aastal.
Porsche

 
Dr Ing. h. C.F. Porsche AG, lühidalt Porsche AG, on Saksa sportautode tootja, mille peakorter asub Stuttgardis Zuffenhausenis.
Porsche AG asutas 1931. aastal Ferdinand Porsche autode konstrueerimise osakonnana.
Porsche kuulub Volkswagen AG-le, mille enamusosalus kuulub Porsche Automobil Holding SE-le.
Sõiduatod.
Porsche praegusse mudelivalikusse kuuluvad 718 Boxster/Cayman, 911, Panamera, Macan, Cayenne ja esimene täiselektriline Porsche Taycan. 
Traktorid.
Aastatel 1956–1963 tootis Porsche ka traktoreid, valmistades enam kui 125 000 Porsche-Dieseli nime kandvat traktorit.
Jānis Vucāns

Jānis Vucāns (sündinud 9. veebruaril 1956 Riias) on Läti poliitik ja matemaatik, alates 2010. aastast Läti Seimi liige. Kuulub Roheliste ja Talurahva Liitu.
2000–2010 oli ta Ventspilsi Kõrgkooli rektor.
Korea demilitariseeritud tsoon

Korea demilitariseeritud tsoon (korea keeles: 한반도 비무장 지대), tuntud ka kui DMZ, on läbi Korea poolsaare kulgev puhvertsoon Põhja- ja Lõuna-Korea vahel.
DMZ lõikab Korea poolsaare peaaegu pooleks, see on 250 kilomeetrit pikk ja umbes 4 kilomeetrit lai ning on üks militariseerituimatest piiridest maailmas.
DMZ-s on spetsiaalne ala, Joint Security Area (JSA), kus peetakse vajadusel läbirääkimisi kahe riigi vahel.
DMZ-s ja selle ümbruses on toimunud mitmeid vahejuhtumeid, mis on kaasa toonud inimohvreid.